Ellikdan ortiq iroqlik deputatlar Iroq parlamenti spikeriga kun tartibiga mamlakat hududidan xorij qo‘shinlarini chiqarib yuborish masalasini kiritish to‘g‘risidagi talabnomani taqdim etdi. Avvalroq Iroq bosh vaziri qurolli kuchlari bosh qo‘mondoni Odil Abd al Mahdiy xorij qo‘shinlari hukumat bilan kelishmasdan turib mamlakat hududida mutlaqo bo‘lmasligini aytgandi. "Biz, quyida imzo chekuvchi deputatlar vakillar palatasi kun tartibiga mamlakat hududidan xorij qo‘shinlarini chiqarib yuborish to‘g‘risidagi punkt kiritilishini talab qilamiz", - deyiladi 53 nafar deputat imzolagan taqdimnomada. Iroqda AQSh qo‘shinlari 2003 yilda Saddam Husaynni ommaviy qirg‘in qurolini saqlashda ayblab mamlakatga bostirib kirgan va uni taxtdan ag‘darganidan buyon bo‘lib turibdi. O‘tgan yillar davomida Iroq hududidan ommaviy qirg‘in quroli topilmadi.